
PËR KALIMIN E PËRGJEGJËSISË SË ADMINISTRIMIT TË “ISH-SPITALIT TË KFOR-IT, DURRËS, NGA MINISTRIA E SHËNDETËSISË TE MINISTRIA E DREJTËSISË, PËR SISTEMIMIN DHE AKOMODIMIN E KONTINGJENTIT TË TË SËMURËVE ME MJEKIM TË DETYRUAR, ME VENDIM GJYKATE

Në mbështetje të nenit 100 të Kushtetutës dhe të neneve 13 e 15, shkronja “c”, të ligjit nr.8743, datë 22.2.2001 “Për pronat e paluajtshme të shtetit”, me propozimin e Ministrit të Drejtësisë, Këshilli i Ministrave

VENDOSI:

1. Kalimin e përgjegjësisë së administrimit të “Ish-spitalit të KFOR-it, Durrës”, nga Ministria e Shëndetësisë te Ministria e Drejtësisë, për sistemimin dhe akomodimin e kontingjentit të të sëmurëve me mjekim të detyruar, me vendim gjykate, dhe kontingjentit të të paraburgosurve të qarkut të Durrësit, sipas genplanit, që i bashkëlidhet këtij vendimi.
2. Ministrisë së Drejtësisë i ndalohet të ndryshojë destinacionin, ta tjetërsojë apo t’ua japë në përdorim të tretëve, pronën e përcaktuar në këtë vendim.
3. Ngarkohen Ministri i Drejtësisë, Ministri i Shëndetësisë dhe kryeregjistruesi i Zyrës së Regjistrimit të pasurive të Paluajtshme të ndjekin procedurat e nevojshme për zbatimin e këtij vendimi.
Ky vendim hyn në fuqi menjëherë.
KRYEMINISTRI
Sali Berisha

